Mən ki, ləlin can yerində görmüşəm
Mən ki, ləlin can yerində görmüşəm,
Dərdini dərman yerində görmüşəm.

Tiri-qəmzən zəxmini candan rəvan
Mərdüm axar qan yerində görmüşəm.

Xaneyi-gözdə xəyalın kölgəsin,
Şükr kim, mehman yerində görmüşəm.

Gün yüzündə küfri-zülfin, ey sənəm,
Mən yəqin iman yerində görmüşəm.

Müshəfi-hüsnündə xəttü xalını
Hərfbəhərf Quran yerində görmüşəm.

Qaşların yayinə kim eyd ayıdır,
Canları qurban yerində görmüşəm.

Hər nə cövr etsən, Həbibi, lütf ilə,
Hüsni-xülq ehsan yerində görmüşəm.
Qəzəllər